text: Рационална устойчивост RATIONAL STABILITY :: ЧОВЕКЪТ НА БЪДЕЩЕТО – Росен Миленов
  16.11.2018 22:25 - ЧОВЕКЪТ НА БЪДЕЩЕТО – Росен Миленов
  Последна промяна: 16.11.2018 23:25
  Регенсбург, 16.11.2018
  Прочетете тази биография, която се различава коренно от биографиите на всички познати ни обществени и политически дейци на България
  В началото на студентските години работех на различни места в частния сектор – в строителство, като пазач, на автомивка, но след като видях, че тези дейности не кореспондират с това, което уча, а и като се вземе предвид създалата се около мен социална среда, аз се насочих към кандидатстване за работа в МВР. Крайното решение се формира под въздействието на мой приятел-колега от университета, който вече работеше в системата, а съображенията ми да го взема бяха свързани с възможността да прилагам на практика наученото в университета и да работя на смени. Това ми позволи да изкарвам средства за препитание, без да се откъсвам от учебния процес. Така, в началото на 2003 – та година бях назначен на длъжност "Граничен полицай" в направление "Охрана на държавната граница" в ГПУ – Олтоманци, при Регионална дирекция "Гранична полиция" – Драгоман, от където, след приключването на всяка смяна, пътувах до София за лекции и семинарни упражнения. По – късно, именно това постоянно пътуване бе причината да се преместя в 09 РПУ – СДВР, находящо се в ж.к Люлин на столицата като полицай в сектор "Патрулно-постова дейност". Там, при работата си на улицата, започнах да виждам цялата палитра от престъпни деяния на членовете на обществото – на "дребните риби" в целия им потенциал и от части на политическия и икономически "елит". Тогава се зароди идеята да създам системата за мониторинг "Вълна", която, както говори името ѝ, действа на принципа на прилива и отлива, т.е. прониква, отмива каквото трябва и се оттегля. В началото тя бе една електронна таблица, поради слабите ми компютърни познания. С времето, обаче, набъбваше и същевременно я усъвършенствах с вкарването на определени алгоритми.
  Вярвам, че вече е назрял моментът, в който българският народ е готов да загърби егоизма, завистта и да изостави страха за мизерното си оцеляване, за да може да заклейми и да съдейства чрез най – силното си оръжие – правото на избор, за стоварване на цялата мощ на закона върху криминалните лица на прехода, довели България до институционална разруха и демографска катастрофа.
  Затова аз, с моите знания и умения, поемам отговорността да реализирам държавна политика по осъществяване на горното. Също така предлагам механизъм за запълване на създалия се вакуум на доверие в отношенията политици – избиратели, а именно подписването на Договор за поръчка между тях. С него аз обвързвам санкция за неизпълнение на залегналите в предлаганата от мен програма конкретни цели, мерки и количествени индикатори за постигането им.
  Ако някой друг има предложение за по – прецизна юридическа форма за уреждане на този вид отношения, аз съм готов да я приема и обвържа с нея изпълнението на Програмата.
  Нека всеки да приеме, че правя това за лично удовлетворение, като хоби, а не заради народа и държавата, защото ще звучи изтъркано и клиширано. Аз вярвам, че всеки мой сънародник би направил същото при определени обстоятелства.
  Това е моят стремеж – да разруша системата и най – важното – заедно да създадем нещо по-добро на нейно място. В противен случай усилията нямат смисъл!